ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 7. do 13. kolovoza 2017.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Ako se izmjenom zakona poveća iznos minimalne plaće, hoće li organizacije koje zaposle žene u sklopu Programa zapošljavanja žena- Zaželi UP.02.1.1.05 morati same platiti iznos razlike kao što se desilo prilikom javnih radova 2016.? | Žene koje budu zaposlene ostvaruju pravo na minimalnu plaću sukladno važećoj Uredbi Vlade RH o visini minimalne plaće za tekuću godinu. U slučaju povećanja minimalne plaće, povećani iznos minimalne plaće u odnosu na prethodnu godinu tj. onaj propisan Uredbi Vlade RH o visini minimalne plaće za tekuću godinu je prihvatljiv trošak sukladno točki 4.1.1 Prihvatljivi izdaci, podtočki 1.2.1. Trošak pripadnica ciljane skupine važećih Uputa za prijavitelje i isti će biti priznat kroz Zahtjeve za nadoknadnom sredstava koje ćete dostavljati tijekom provedbe projekta. |
|  | U kojem roku od zaprimanja projektnog prijedloga će se vršiti administrativna provjera, te daljnji postupak bodovanja projektnog prijedloga?  Da li se po zaprimanju odmah pristupa administrativnoj provjeri, ili na neki drugi način? | Administrativna provjera vrši se po zaprimanju projektnog prijedloga. Kako je navedeno u Točki 6. Postupak dodjele važećih Uputa za prijavitelje, projektni prijedlozi se u fazi administrativne provjere obrađuju prema datumu zaprimanja, prema čemu se i upućuju u daljnje faze dodjele. Provjera kvalitativnih aspekata projektnih prijedloga vrši se na temelju pozivom utvrđenog kvalitativnog minimuma (praga) bez međusobne usporedbe projektnih prijedloga, po načelu prvenstva prema datumu i vremenu podnošenja projektnog prijedloga. Projekti se odabiru za financiranje do iskorištenja financijske omotnice Poziva. |
|  | U više odgovora navodi se kako se uloga Centra za socijalnu skrb kao obveznog partnera odnosi na to da sudjeluju u identifikaciji krajnjih korisnika. Međutim, konkretno, lokalni ogranak Centra za socijalnu skrb je istaknuo kako su oni obvezni Zakonom o zaštiti podataka te ne smiju davati podatke tko je i tko nije korisnik usluga CzS.  Možete li nam ukazati na koji način bi CzS mogao sudjelovati u identifikaciji krajnjih korisnika, a da poštuje spomenuti Zakon? | Korisnike potpore i podrške mogu identificirati prijavitelji i/ili ostali partneri u projektu.  Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju) kojem je predmetna usluga potpore i podrške opisana u aktivnosti 1 osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta.  S tim u vezi, nadležni CZSS ne mora dati podatke koja osoba prima koju vrstu pomoći ili sl., ali treba potvrditi prijavitelju i ostalim partnerima imaju li osobe predložene za krajnje korisnike u ovom projektu kroz Državni proračun ili drugi javni izvor već financiranu ovakvu vrstu usluge kako bi se izbjeglo duplo financiranje. |
|  | 1. Sukladno Zakonu o radu RH, žene imaju pravo na godišnji odmor u trajanju min 20 radnih rada, nakon punih 6 mjeseci rada. Dakle, te će žene tijekom projekta imati pravo na godišnji odmor i to 2x kroz 24 mjeseca. Možemo li zaposliti nove osobe za vrijeme trajanja godišnjih odmora? Kako to pravno regulirati? Možemo li zaposliti ugovorom o djelu, s obzirom da je riječ o kratkom trajanju rada (max 20-tak dana) i možemo li taj trošak uvrstiti u proračun projekta?  2. Ukoliko zapošljavanje žena kao zamjene za godišnje odmore nije prihvatljiv trošak, kako će krajnji korisnici primati uslugu u tome razdoblju?  3. Ukoliko se dogodi situacija da neka od žena ode na bolovanje, možemo li zaposliti novu osobu bez obzira na dužinu trajanja bolovanja?  4. Može li se trošak koji poslodavac ima za osobu na bolovanju (dok ne prijeđe na teret HZMO-a), također uvrstiti u proračun projekta?  5. Je li prihvatljivo zapošljavanje nove osobe kao zamjene za osobu na bolovanju u onom razdoblju dok trošak bolovanja za osobu na bolovanju snosi poslodavac?  6. Ukoliko je prihvatljivo zapošljavanje novih žena/osoba koje rade u provedbi projekta, kao zamjene za godišnji odmor i bolovanje, možemo li uvrstiti stavku troška troškovi plaća žena/osoblja na projektu na zamjenama za bolovanje i godišnje odmore u procijenjenom paušalnom iznosu? | 1., 2., 3., 5. i 6.  Projektni prijedlog se odobrava za zapošljavanje određenog broja žena pripadnica ciljane skupine te predviđa i određeno trajanje tog radnog odnosa.  Žena, pripadnica ciljane skupine tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu. Sukladno točki 4.1.2. važećih uputa za prijavitelje te točki 5.1. Posebnih uvjeta ugovora, nakon izmjena i dopuna natječajne dokumentacije od 24.7.2017., trošak mjesečne plaće zaposlene žene koja u jednom mjesecu pruža usluge potpore i podrške za manje od četiri krajnja korisnika je neprihvatljiv trošak.  Provoditelj projektnih aktivnosti odgovoran je za provedbu projekta u skladu s navedenim propisima, ali i istovremeno organizirajući poslove na način da osobe o kojima zaposlenica brine ne budu zakinute u potpori i podršci koja im je osigurana kroz ovaj projekt, primjerice preraspodjelom brige o krajnjim korisnicima na druge zaposlenice u periodu korištenja godišnjeg odmora ili bolovanja pojedine zaposlenice ili slično.  Dodatna stavka troška za zamjene žena, pripadnica ciljanih skupina za vrijeme godišnjih odmora ili bolovanja nije prihvatljiv trošak u okviru ovog Poziva.  4. Trošak koji poslodavac ima za osobu na bolovanju dok ne prijeđe na teret HZZO-a, prihvatljiv je trošak koji je uključen u obračunsku listu svake zaposlene osobe te ga nije potrebno navoditi kao posebnu stavku proračuna projekta. |
|  | Da li je prihvatljiv trošak božićnice, dara za dijete do 15 godina i ostalih nagrada kao i putni trošak od kuće do posla i nazad za novo zaposlenje voditelja projekta u sklopu Programa zapošljavanja žena Zaželi? | U točki 1.1.1 Izravni troškovi osoblja važećih Uputa za prijavitelje navodi se da su izravni troškovi osoblja izravni troškovi koji proizlaze iz ugovora o radu između poslodavca i zaposlenika, neovisno o tome radi li se o postojećem zaposleniku ili novom zapošljavanju u okviru ovog projekta. Prihvatljivi izravni troškovi osoblja uključuju ukupne naknade za obavljeni rad osoblja koje je izravno uključeno u provedbu projekta i pojedinih aktivnosti (npr. voditelj projekta, administrator i sl.) Prihvatljivi izravni troškovi osoblja uključuju plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale propisane troškove koji su uključeni u naknade za rad zaposlenog na projektu na neodređeno i/ili određeno vrijeme, a koji proizlaze iz pravnog okvira kojim se uređuje područje radnih odnosa. |
|  | 1. Da li je leasing automobila, za potrebe projekta, prihvatljiv trošak?  2. Da li se rate leasinga automobila mogu financirati iz 15 % neizravnih troškova? | 1. Ne. U točki 4.1.2 Neprihvatljivi izdaci važećih Uputa za prijavitelje navedeno je da kupnja vozila spada u neprihvatljiv trošak.  2. Neprihvatljivi izdaci navedeni pod točkom 4.1.2 Uputa za prijavitelje odnose se i na neizravne troškove. |
|  | 1. Je li je moguće provesti program osposobljavanja za zanimanje "Njegovateljica" ili natječaj limitira osposobljavanje žena samo za poslove "Geronto-domaćica"?  2. Moguće su fluktuacije odnosno prekidi radnih odnosa tijekom provedbe projekta. Naknadno zaposlene žene također će imati potrebu za osposobljavanjem. Je li dakle moguće planirati troškove edukacije za više žena nego što će ih se u startu zaposliti? | 1. Vrsta programa osposobljavanja trebala bi ovisiti o iskazanim sklonostima i interesima pripadnice ciljane skupine koju korisnik upućuje na osposobljavanje u cilju povećanja njezine konkurentnosti na tržištu rada te ne mora biti povezana s uslugama koje se kroz ovu vrstu projekata osiguravaju.  2. Sukladno točki 3.3. Prihvatljive aktivnosti važećih Uputa za prijavitelje Aktivnost 2. definirana je kao „Obrazovanje i osposobljavanje žena iz ciljanih skupina koje će pružati potporu i podršku starijim osobama i osobama u nepovoljnom položaju“ samo pripadnice koje će pružati potporu i podršku krajnjim korisnicima tj. samo žene zaposlene na tim poslovima mogu biti uključene u obrazovne aktivnosti. U prijedlogu proračuna moguće je planirati troškove edukacije za maksimalno onaj broj žena koje ćete zaposliti u okviru ovog projekta. |
|  | 1. Da li u proračun ulazi trošak rada djelatnika HZZ-a?  2. Da li u proračun ulazi trošak rada djelatnika Centra za socijalnu skrb?  3. Kako regulirati godišnje odmore djelatnica ciljne skupine, obzirom da iste imaju pravo u 24 mjeseca koristiti 2 puta godišnji odmor. Što u tom periodu s korisnicima? Naime, provodimo projekt Razvoj usluge osobne asistencije i zaposleni asistenti za vrijeme korištenja godišnjih odmora imaju zamjenu (jedan asistent u tom slučaju radi puno radno vrijeme). Da li možemo zaposliti jednu ženu samo za zamjenu za korištenje godišnjih odmora ili eventualnog bolovanja? | 1. i 2. Ne. Sukladno važećim Uputama za prijavitelje, Točka 4.1.2 Neprihvatljivi izdaci, bilo koji trošak koji je nastao kod obveznih partnera ne spada u prihvatljiv trošak.  3.Projektni prijedlog se odobrava za zapošljavanje određenog broja žena pripadnica ciljane skupine te predviđa i određeno trajanje tog radnog odnosa.  Žena, pripadnica ciljanih skupina tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu. Sukladno točki 4.1.2. važećih uputa za prijavitelje te točki 5.1. Posebnih uvjeta ugovora, nakon izmjena i dopuna natječajne dokumentacije od 24.7.2017., trošak mjesečne plaće zaposlene žene koja u jednom mjesecu pruža usluge potpore i podrške za manje od četiri krajnja korisnika je neprihvatljiv trošak.  Provoditelj projektnih aktivnosti odgovoran je za provedbu projekta u skladu s navedenim propisima, ali i istovremeno organizirajući poslove na način da osobe o kojima zaposlenica brine ne budu zakinute u potpori i podršci koja im je osigurana kroz ovaj projekt, primjerice preraspodjelom brige o krajnjim korisnicima na druge zaposlenice u periodu korištenja godišnjeg odmora ili bolovanja pojedine zaposlenice ili slično.  Dodatna stavka troška za zamjene žena, pripadnica ciljanih skupina za vrijeme godišnjih odmora nije prihvatljiv trošak u okviru ovog Poziva. |
|  | 1. Da li žene tijekom pružanja usluga krajnjim korisnicima trebaju voditi dnevnike rada kako bi bilo vidljivo što su radile i koliko vremena su provele kod korisnika?  2. Da li pored popisa krajnjih korisnika što nam dostavi Centar za socijalnu skrb, možemo uzeti korisnike i iz vlastitih evidencija jer smo sličan program provodili na našem području?    3. Da li su žene zaposlenice prijavitelja projekta?    4. Imaju li žene pravo na godišnji odmor, ako imaju, po kojoj zakonskoj osnovi (Zakon o radu ili je definirano nekim drugim pravnim aktom)?    5. Da li se ženama tijekom provođenja usluga krajnjim korisnicima mogu dodavati novi korisnici koji se sami prijave i kojima je zaista potrebna pomoć?  6. Što ako žena koja pruža usluge krajnjima korisnicima ode na kraće ili duže bolovanje,što se događa s njezinim krajnjim korisnicima?    7. Da li je prihvatljiv trošak pružanja potpore i podrške npr. odlazak kod liječnika ili specijaliste s obzirom da je u napomeni kod pitanja i odgovora set 2 od 10. do 14. srpnja 2017.(pitanje 6. 6) iz pitanja i odgovora set 1), prvobitno odgovoreno da je prihvatljiv trošak, a zatim se mijenja i glasi da nije prihvatljiv? Molimo Vas još jednom pojasnite?  8. S obzirom da će žene raditi 8 sati dnevno, mogu li npr. pola radnog vremena pružati usluge krajnjim korisnicima, a pola radnog vremena ići na osposobljavanje? | 1.Isto nije propisano Uputama za prijavitelje, ali je na prijavitelju odgovornost za ispravnu i uspješnu provedbu aktivnosti te će odrediti način na koji će kontrolirati rad, a što je jedna od aktivnosti koju je dužan provoditi.  2. Da. Korisnike potpore i podrške mogu identificirati prijavitelji i/ili ostali partneri u projektu. Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške opisana u aktivnosti 1 osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta. Kriteriji za odabir krajnjih korisnika nisu definirani Uputama za prijavitelje.  3. Žene pripadnice ranjivih skupina mogu sklapati ugovor o radu s prijaviteljem ili partnerom izuzev obaveznih partnera, ovisno o raspodjeli uloga u provedbi projektnih aktivnosti između prijavitelja i partnera  4. Žena, pripadnica ciljanih skupina za potrebe provedbe aktivnosti pružanja usluge potpore i podrške starijim osobama i osobama u nepovoljnom položaju mora biti zaposlena temeljem ugovora o radu na koji se primjenjuju sve važeće zakonske odredbe sukladno Zakonu o radu.  5. Odgovornost je prijavitelja, odnosno onog partnera koji zapošljava ženu za pružanje potpore i podrške definirati broj krajnjih korisnika (minimalno 4) o kojima će ista brinuti uzimajući u obzir da osoba mora raditi puno radno vrijeme kao i sve specifičnosti pojedine regije (udaljenost između korisnika, mjesto stanovanja žene), potrebe krajnjih korisnika i slično.  6. Projektni prijedlog se odobrava za zapošljavanje određenog broja žena pripadnica ciljane skupine te predviđa i određeno trajanje tog radnog odnosa. Žena, pripadnica ciljanih skupina tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu. Sukladno točki 4.1.2. važećih uputa za prijavitelje te točki 5.1. Posebnih uvjeta ugovora, nakon izmjena i dopuna natječajne dokumentacije od 24.7.2017., trošak mjesečne plaće zaposlene žene koja u jednom mjesecu pruža usluge potpore i podrške za manje od četiri krajnja korisnika je neprihvatljiv trošak. Provoditelj projektnih aktivnosti odgovoran je za provedbu projekta u skladu s navedenim propisima, ali i istovremeno organizirajući poslove na način da osobe o kojima zaposlenica brine ne budu zakinute u potpori i podršci koja im je osigurana kroz ovaj projekt, primjerice preraspodjelom brige o krajnjim korisnicima na druge zaposlenice u periodu korištenja godišnjeg odmora ili bolovanja pojedine zaposlenice ili slično. Provoditelj projektnih aktivnosti odgovoran je za provedbu projekta, uzimajući u obzir potrebe krajnjih korisnika te je dužan organizirati poslove na način da osobe o kojima zaposlenica na bolovanju brine, ne budu zakinute u potpori i podršci koja im je osigurana kroz ovaj projekt, primjerice preraspodjelom brige o krajnjim korisnicima na druge zaposlenice u tom periodu ili slično.  7. Odlazak kod liječnika ili specijaliste u sklopu pružanja usluge potpore i podrške je prihvatljiva aktivnost. Tijekom provođenja ove aktivnosti troškovi prijevoza su prihvatljivi za pripadnice ciljane skupine (žene koje obavljaju poslove potpore i podrške krajnjim korisnicima) ali nisu prihvatljivi za krajnje korisnike.  8. Uputama za prijavitelje nije definirano da se aktivnosti obrazovanja i osposobljavanja moraju provoditi za vrijeme trajanja radnog odnosa žena. Isto je moguće provesti za vrijeme, ali i po završetku radnog odnosa na poslovima pružanja potpore i podrške krajnjim korisnicima.  Provoditelj aktivnosti odgovara za provedbu aktivnosti, uzimajući u obzir da krajnjim korisnicima ne bude uskraćena briga u tom vremenu. |
|  | 1. Da li osobe koje primaju naknadu za tuđu njegu i pomoć mogu biti korisnici ovog projekta odnosno navedenih usluga temeljem Poziva za dostavu projektnih prijedloga UP.02.1.1.05 „Zaželi-program zapošljavanja žena“ ?    2. Da li može osoba koja je slijepa biti zaposlena na ovom projektu te pružati samo dio usluga navedenih u Pozivu (pomoć u socijalnoj integraciji, pomoć u ostvarivanju raznih prava, pružanje podrške krajnjim korisnicima kroz razgovore i druženje te uključivanje u društvo). | 1. Krajnji korisnici kojima je potpora i podrška kako je predviđena u aktivnosti 1. Ovih uputa za prijavitelje već osigurana i financirana iz sredstava Državnog proračuna ili drugog javnog izvora, ne mogu biti korisnici unutar ovog projekta. Uloga obveznog partnera, Centra za socijalnu skrb je osigurati navedeno za svakog identificiranog potencijalnog krajnjeg korisnika u pojedinom projektu.  2. Nema prepreke, ako je ta osoba pripadnica ciljane skupine i ako su to aktivnosti koje zadovoljavaju potrebe tih određenih krajnjih korisnika. |
|  | Na koji će se način dokazivati da je žena zaposlena u sklopu Programa zapošljavanja žena-Zaželi UP.02.1.1.05 posjetila četiri korisnika tijekom mjeseca? | Bit će potrebno dokazati broj osoba za koje pripadnica ciljanih skupina brine kroz praćenje i kontrolu rada zaposlenih žena pripadnica ciljnih skupina U skladu s važećim Uputama za prijavitelje, korisnik je odgovoran za praćenje i kontrolu rada zaposlenih žena pripadnica ciljnih skupina te će odrediti način na koji će kontrolirati rad, a što je jedna od aktivnosti koju je dužan provoditi. |
|  | Mogu li se voditelj i administrator zaposliti na neodređeno vrijeme (program Zaželi) obzirom da JLS ne može zaposliti osobe na određeno vrijeme duže od 6 plus 6 mjeseci?  Priznaje li se trošak plaće i ostaloga za voditelja i administratora za 24 mjeseca bez obzira što ćemo ga mi primiti na neodređeno vrijeme?  Također me zanima mogu li voditelj projekta i administrator dobiti sredstva za 30 mjeseci obzirom da se projekt završava tek nakon 30 mjeseci (6 mjeseci osposobljavanja) ? | Prilikom zapošljavanja projektnog tima, svi prijavitelji i njihovi partneri dužni su postupati u skladu s nacionalnim zakonodavstvom i važećim propisima s obzirom na svoju pravnu osobnost.  Trošak plaće voditelja i administratora na projektu prihvatljiv je u omjeru njihovog rada na projektu za vrijeme trajanja projekta. |
|  | 1. Koja su prava voditelja projekta ili administratora?  2. Može li se zaposliti i voditelj projekta i administrator? O čemu ovisi koliko voditelja i administratora možemo zaposliti?  3. Kako izračunati plaću voditelja projekta ili administratora? Koji je minimalan, a koji maksimalan iznos bruto odnosno neto plaće?  4. Mora li osoba koja je voditelj projekta ili administrator biti prijavljena u evidenciji nezaposlenih i koliko dugo?  5. Koju stručnu spremu voditelj projekta ili administrator mora imati? | 1. Prava zaposlenih proizlaze iz primjenjivog nacionalnog zakonodavstva.  2. Opravdanost troškova plaća ovisi o opsegu posla osoba angažiranih na provedbi projekta.  3. Visinu plaće za voditelja/icu projekta ili administratora određuje institucija/organizacija u kojoj je osoba zaposlena sukladno internim pravilima uzimajući u obzir obveze i odgovornosti radnog mjesta.  4. i 5. Važećim uputama za prijavitelje u okviru ovoga Poziva, potrebne kvalifikacije i znanja ili nužnost vođenja u evidenciji kao uvjet nije propisana za zapošljavanje voditelja projekta ili asistenta na projektu. |
|  | 1. Da li su unutar Elementa 1 prihvatljivi troškovi liječničkog i sanitarnog pregleda, troškovi obaveznog osiguranja te zaštite na radu za žene koje će se zaposliti?  2. Da li se u prijavnom obrascu A pod partnere mogu navoditi Ispostave HZZ-a ili je obavezno navoditi samo regionalne i područje urede? | 1. Sukladno važećim Uputama za prijavitelje, podtočki 1.2.1. Trošak pripadnica ciljane skupine u okviru točke 4.1.1 Prihvatljivi izdaci, samo navedeni troškovi pripadnica ciljane skupine s u prihvatljivi troškovi u okviru ovog Poziva.  Troškovi obveznog osiguranja (mirovinsko i zdravstveno) su prihvatljivi i već uključeni u trošak minimalne plaće.  2. Ne, budući da ovlaštenje za potpis imaju samo predstojnici regionalnih i područnih ureda Hrvatskog zavoda za zapošljavanje. |
|  | Vezano uz ESF Operativni program Učinkoviti ljudski potencijali 2014. – 2020., otvoreni trajni poziv za prijavu projekata „Zaželi – program zapošljavanja žena“ molili bi vas pojašnjenje vezano uz kućanske i osnovne higijenske potrepštine za krajnje korisnike.  Jesu li metle, lopatice, pajalice, brisači poda (mop, močo i sl.) i slični artikli prihvatljivi troškovi unutar stavke kućanske i osnovne higijenske potrepštine za krajnje korisnike te podrazumijeva li ta stavka također i higijenske potrepštine za žene nužne tijekom održavanja čistoće prostora/domova krajnjih korisnika kao na primjer gumene rukavice, jednokratne pregače za čišćenje, dezinfekcijska sredstva za ruke i slično? | Potrepštine uključuju sredstva za čišćenje, higijenske potrepštine i slično tj. sredstva potrebna za obavljanje aktivnosti pomoći u kućanstvu (npr. ukoliko će aktivnosti potpore i podrške uključivati i brigu o higijeni korisnika, ove potrepštine mogu uključivati i artikle navedene u upitu). Iste, neovisno o aktivnostima koje se provode kod korisnika, ne uključuju živežne namirnice (prehrambene artikle). |
|  | Zanima me koji je kriterij za odabir ciljne skupine? Da li postoji imovinski cenzus, ako da koliko, i da li postoji dobna granica korisnika, ciljne skupine? | Sukladno izmjenama Uputa za prijavitelje točka 1.4 Svrha i cilj poziva na dostavu projektnih prijedloga Ciljane skupine Poziva su:  Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice. Krajnji korisnik je starija osoba i/ili osoba u nepovoljnom položaju kojoj je potrebna potpora i podrška u kućanstvu (u okviru Prihvatljivih aktivnosti sukladno točki 3.3. Važećih Uputa za prijavitelje).  Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške opisana u aktivnosti 1 osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta. Između ostalih osoba u nepovoljnom položaju krajnji korisnici mogu biti i osobe s invaliditetom, osobe s mentalnom retardacijom, kronični bolesnici i slično neovisno o starosnoj dobi. |
|  | 1. Je li pod troškom nabave opreme za provedbu projektnih aktivnosti za aktivnost zapošljavanja žena u svrhu potpore i podrške potrebitim osobama prihvatljivo za opremu nabava jeftinijih službenih mobitela kako bi žene imale sredstvo za rad koje će biti sigurno neophodno za logističku koordinaciju pomoći i komunikaciju prema terenskom koordinatoru i ostatku projektnog tima, kao i rješavanje manjih problema kod pružanja usluga, ali i nepredviđenih okolnosti. Mobiteli bi se uzeli na pretplatu kako bi se trošak telefonskog računa mogao platiti iz sredstava indirektnih troškova jer bi i inače troškove na privatnim mobitelima bilo nemoguće raščlaniti na privatne i poslovne.  2. Je li prihvatljiva nabava opreme za provođenje projektne aktivnosti Promidžbe i vidljivosti, specifičnog prijenosnog računala i projektora koji bi se koristili za promotivne aktivnosti u sklopu konferencija, sudjelovanju na promotivnim događanjima partnera te na predstavljanju na okruglim stolovima predviđenim za informiranje relevantnih predstavnika civilnog društva u suradnji s partnerskim organizacijama.  3. Pod troškovima pripadnica ciljane skupine navodite da je troškove prijevoza od mjesta stanovanja do mjesta rada te tijekom rada moguće obračunati u skladu s važećim propisima, znači prihvatljiv je i obračun po kilometru, što je veoma bitno za naše područje jer za većinu naselja ne postoji niti organiziran javni linijski međumjesni prijevoz, dok pod troškove prijevoza od mjesta stanovanja do mjesta obrazovanja i osposobljavanja i obrnuto navodite da su troškovi prijevoza prihvatljivi samo za mjesni i međumjesni javni prijevoz u visini stvarnih izdataka prema cijeni mjesečne ili pojedinačne prijevozne karte. Znači za dolazak žena na teorijski i praktični dio obrazovanja i osposobljavanja ovisno o potrebnom broju dolazaka bi prema važećim uputama trebala potvrda o visini pojedinačne karte na mjesto obrazovanja i osposobljavanja koja bi se pomnožila s potrebnim brojem putovanja. Moje pitanje je, s obzirom da za naše područje za većinu naselja ne postoji niti organiziran javni linijski međumjesni prijevoz, da li se mogu ti putni troškovi obračunavati po istoj metodi kao troškovi prijevoza za rad, znači i po kilometru, ili baš mora biti potvrda javnog međumjesnog prijevoza da bi se mogli izračunati i platiti putni troškovi. To bi u nekim slučajevima značilo da se potvrda o karti može i izdati samo za najbliže naselje u kojem je organiziran međumjesni prijevoz, a ne za stvarnu relaciju putovanja zaposlene žene, što narušava ravnopravnost budućih zaposlenica. | 1. Sukladno točki 4.1, nabava opreme za provedbu projektnih aktivnosti u okviru ovog projekta je prihvatljiv trošak, no ne smije premašiti 5% svih prihvatljivih troškova projekta.  2. Ne. Sukladno Točki 4.1.2 Neprihvatljivi izdaci važećih Uputa za prijavitelje, kupnja opreme koja se koristi u svrhu upravljanja projektom, a ne izravno za provedbu projektnih aktivnosti ne smatra se prihvatljivim troškom.  3. Naknada troška prijevoza na posao i s posla   * isplata troška prijevoza na posao i s posla mjesnim javnim prijevozom priznaje se u visini cijene mjesečne odnosno pojedinačne prijevozne karte pri čemu nije nužno prilagati i račune o kupljenim kartama ili same karte, već je za te svrhe dovoljna i potvrda o cijeni karata izdana od prijevoznika (ako na određenom području odnosno udaljenosti nema organiziranog javnog prijevoza, naknada troška prijevoza utvrđuje se u visini cijene prijevoza koja je utvrđena na približno jednakim udaljenostima na kojima je organiziran prijevoz). Međutim, ni potvrde o cijeni prijevoznih karata nije potrebno prilagati ako se radi o mjesnom javnom prijevozu na posao i s posla kada je cijena mjesečnih ili pojedinačnih karata za prijevoz općepoznata, a što je slučaj s javnim prijevozom u Gradu Zagrebu. Za ostala područja RH potvrdu o cijeni karte potrebno je dostaviti za pravdanje troška prijevoza na posao i s posla.   Naknada za službeni put ili loko-vožnju   * za korištenje privatnog automobila u službene svrhe isplaćuje se naknada do 2,00 kune po prijeđenom kilometru * ukoliko se radi o službenom putovanju na udaljenosti veće od 30km, nastali izdaci obračunavaju se na temelju urednog i vjerodostojnog putnog naloga i priloženih isprava kojima se dokazuju izdaci i drugi podaci navedeni na putnom nalogu * ukoliko se radi o korištenju privatnog automobila za službene svrhe u mjestu odnosno naselju (loko-vožnja), naknada se isplaćuje na temelju dnevne evidencije za obračun naknade za korištenje automobila   Troškovi prijevoza na mjesto i s mjesta obrazovanja i osposobljavanja i obrnuto (povratak s mjesta obrazovanja i osposobljavanja do mjesta stanovanja) odnose se na naknade troškova prijevoza na osposobljavanje i s osposobljavanja mjesnim i međumjesnim javnim prijevozom u visini stvarnih izdataka, prema cijeni mjesečne odnosno pojedinačne prijevozne karte. Naknade mjesnog i međumjesnog javnog prijevoza na mjesto i sa mjesta osposobljavanja se odobravaju u ekonomski najpovoljnijoj opciji (dnevna, mjesečna ili godišnja karta).  Prijevoz taxijem na mjesto i s mjesta osposobljavanja se ne odobrava kao prihvatljiv trošak u okviru projektnih aktivnosti.  Nabava usluga prijevoza odobrava se kao prihvatljiv trošak u slučaju kada su pripadnice ciljane skupine osobe s invaliditetom te za ostale pripadnice ciljane skupine u slučaju kada predstavlja uštedu vremena i novčanih sredstava u odnosu na druge opcije prijevoza na mjesto i sa mjesta osposobljavanja. |
| 18. | 1. Može li član projektnog tima ujedno biti i krajnji korisnik ovog projekta? Radi se o udruzi koja okuplja članove oboljele od multiple skleroze i njihovih obitelji i namjerava biti Prijavitelj projekta. Neki od članova imaju dijagnosticiran MS i nisu pokrenuli postupak utvrđivanja invaliditeta ili su u postupku, neki su i dalje u radnom odnosu kao osobe s utvrđenim invaliditetom.  Obzirom na poznavanje problematike svojih korisnika bili bi prikladni za vođenje projekta i/ili koordiniranje ciljne skupine koja će brinuti o krajnjim korisnicima, a zbog nepredvidivosti progresije bolesti dobro bi im došla pomoć u kućanstvu tijekom razdoblja od 2 godine. Molimo mišljenje radi li se ovdje o sukobu interesa.  2. Trebaju li se isključiti sve osobe evidentirane u CZSS koje ostvaruju bilo koje pravo kao krajnji korisnici? CZSS provjerava popis korisnika koji je dostavljen iz općina prijavitelja načinom da dostavi podatke tko je evidentiran u njihovom sustavu i kakvu vrstu prava ostvaruje, no istodobno ne daje mišljenje tko je prikladan korisnik u okviru projekta Zaželi, stoga smo u nedoumici oko pojedinih vrsta prava koja ne možemo poistovjetiti s uslugom ili pomoći koja se pruža u okviru ovog projekta.  Molimo konkretno pojašnjenje o prihvatljivosti statusa krajnjeg korisnika po vrstama prava koje je moguće ostvariti evidencijom u CZSS, kako korisnicima kojima je to potrebno ne bi bila uskraćena potrebna pomoć zbog nedovoljno pojašnjenih kriterija ili krivog tumačenja širokog pojma:  • Osobna invalidnina  • Naknada za ugroženog kupca energenta  • Zajamčena minimalna naknade  • Doplatak za pomoć i njegu | 1. Nema zapreke da **član projektnog tima** bude krajnji korisnik predmetnog projekta ukoliko im je potpora i podrška, kako je to navedeno u projektnoj aktivnosti 1, potrebna.  2. Kriteriji za odabir krajnjih korisnika nisu definirani Uputama za prijavitelje.  CZSS kao obvezni partner na ovom projektu sudjeluje u identifikaciji korisnika usluge potpore i podrške starijim osobama i osobama u nepovoljnom položaju na način da osiguravaju da osoba koja iz sredstava Državnog proračuna ili drugog javnog izvora **ima već** **osiguranu** **istu vrstu usluge** kako je opisano u projektnoj aktivnosti 1 ne bude uključena u ovaj projekt kao krajnji korisnik. |
| 19. | 1. Za potrebe zapošljavanja ciljane skupine kod korisnika žena treba imati položen higijenski minimum, zaštitu na radu i zaštitu od požara. Jesu li to prihvatljivi izdaci?  2. Za potrebe obavljanja kućanskih radova žena treba imati osnovnu opremu za obavljanje istih (npr. zaštitne rukavice, sredstva za čišćenje i sl.). Jesu li to prihvatljivi troškovi? | 1. Sukladno važećim Uputama za prijavitelje, podtočki 1.2.1. Trošak pripadnica ciljane skupine u okviru točke 4.1.1 Prihvatljivi izdaci, samo navedeni troškovi pripadnica ciljane skupine s u prihvatljivi troškovi u okviru ovog Poziva.  2. Potrepštine uključuju sredstva za čišćenje, higijenske potrepštine i slično tj. sredstva potrebna za obavljanje aktivnosti pomoći u kućanstvu (npr. ukoliko će aktivnosti potpore i podrške uključivati i brigu o higijeni korisnika). Iste, neovisno o aktivnostima koje se provode kod korisnika, ne uključuju živežne namirnice (prehrambene artikle). |
| 20. | 1. U prijašnjim odgovorima odgovorili ste "Nema zapreke da se pravo na određene nagrade (regres, božićnica, dar za djecu) ugovori ugovorom o radu za zaposlenice ciljane grupe". Zanima nas da li to spada (regres, božićnica, dar za djecu, uskrsnica) i za izravne troškove osoblja na projektu (voditelj projekta, asistent, osoba koja vrši kontrolu rada ciljane grupe)?  2. Iz primjerka Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. članak 8.5. stavke 4. pa nadalje piše "Za izračun prihvatljivih troškova osoblja koriste se samo sati tijekom kojih je osoba stvarno radila jer su ostale kategorije (npr. godišnji odmor) već uključene u izračun troškova osoblja po satu". Prije toga piše da se "… zadnji dokumentirani godišnji bruto iznos troškova plaća djelatnika podijeli s 1720 sati).  Pretpostavljamo da se to odnosi samo na osoblje na projektu.  Pitanja u vezi toga:  a) Znači li to da se svaki mjesec obračunavaju sati rada i pomnoži s cijenom sata (ukupan godišnji bruto podijeli s 1720 sati)? Ako je to tako onda to znači da će plaća tih osoba varirati s obzirom na broj radnih dana u mjesecu (veljača je mjesec s najmanjim brojem radnih dana) što nigdje nema.  b) Ako to gore važi znači li to da za vrijeme godišnjih odmora osoba nije plaćena (što ne može biti po Zakonu o radu) | 1. Da.  2. Članak 8.5 Posebnih uvjeta ugovora odnosi se samo na izravne troškove osoblja i to za one koji su ugovoreni kao standardna veličina jediničnih troškova. Slijedom navedenog, u prvom dijelu predmetnog članka, u kojem se nalazi i dio „"… zadnji dokumentirani godišnji bruto iznos troškova plaća djelatnika podijeli s 1720 sati).“, navodi se način na koji je satnica **ugovorena**.  Drugim dijelom članka "Za izračun prihvatljivih troškova osoblja koriste se samo sati tijekom kojih je osoba stvarno radila jer su ostale kategorije (npr. godišnji odmor) već uključene u izračun troškova osoblja po satu" definira način na koji će se prilikom potraživanja nakon ugovorenih troškova osoblja, isti pravdati, odnosno izračunati ostvareni prihvatljivi troškovi projekta. U tom smislu, priznaju se samo sati tijekom kojih je osoba stvarno radila na projektu (što se dokazuje evidencijom radnog vremena tzv. *timesheetom*), budući da su sve ostale kategorije, npr. godišnji odmor već uključeni u godišnji bruto (bruto 2 iznos troškova plaća) temeljem kojeg je ugovorena satnica za svakog djelatnika.  Drugim riječima, poslodavac isplaćuje plaću svojim djelatnicima temeljem sklopljenih ugovora o radu i u skladu s nacionalnim propisima, a sukladno člancima 13.2. i 14.2. Općih uvjeta ugovora refundaciju istih iz bespovratnih sredstava projekta potražuje podnošenjem Zahtjeva za nadoknadom sredstava PT-u 2 na tromjesečnoj bazi. Za troškove osoblja koje je u Ugovoru o dodjeli bespovratnih sredstava ugovoreno temeljem standardne veličine jediničnih troškova, odnosno ugovorom im je utvrđen iznos važeće satnice, to čini na način da potražuje iznos samo za one sate koje su te osobe provele stvarno radeći na projektu u referentnom razdoblju i dokazuje evidencijom radnog vremena tzv. *timesheet*. |
| 21. | 1. Ulazi li plaća voditelja odnosno administratora u masu plaća jedinica lokalne samouprave?  2. Na koji način će se birati ciljane skupine, natječajem koje će provoditi jedinica lokalne samouprave ili?  3. Kakva su prava žena iz ciljanih skupina za vrijeme bolovanja? Hoće li ostatak žena pokrivati jednu koja je na bolovanju ili se umjesto nje može uzeti netko drugi?  4. Molim pojašnjenje odgovora na pitanje broj 18. (pitanja pristigla do 24. do 30. srpnja) u vezi prihvatljivog troška za kupnju prijenosnog računala kojeg bi koristio voditelj projekta?  (sukladno objašnjenju za točku 4.1.2.) –„Ako bi se prijenosno računalo koristilo od strane voditelja projekta pri praćenju i kontroli rada zaposlenih žena pripadnica ciljnih skupina, može li isti spadati u izravan prihvatljiv trošak nabave opreme?“ | 1. Pod masom sredstava za plaće zaposlenih u jedinicama lokalne i područne (regionalne) samouprave (JLS) podrazumijeva se masa bruto plaća zaposlenih. Zaposlenicima u smislu Zakona o plaćama u lokalnoj i područnoj (regionalnoj) samoupravi (NN 28/10) podrazumijevaju se župan, gradonačelnik, općinski načelnik i njihovi zamjenici u jedinicama lokalne i područne (regionalne) samouprave koji dužnost obavljaju profesionalno, te službenici i namještenici u upravnim odjelima i službama jedinica lokalne i područne (regionalne) samouprave.  Nadalje sukladno članku 14. spomenutog Zakona, masa sredstava za plaće zaposlenih u JLS ne smije iznositi više od 20% prihoda poslovanja JLS ostvarenih u prethodnoj godini, umanjenih za određene prihode.  Zapošljavanje voditelja i administratora na projektu u JLS, moguće je sukladno čl. 28, st. 1 Zakona o službenicima i namještenicima u lokalnoj i područnoj (regionalnoj) samoupravi primiti u službu na određeno vrijeme radi obavljanja privremenih poslova, no u tom slučaju služba može trajati najduže 6 mjeseci te se može produžiti za još 6 mjeseci. Dakle, ukoliko se voditelj/administrator na projektu zapošljava u JLS kao namještenik, sredstva za njegovu plaću ulaze u masu plaća sukladno čl 14. spomenutog važećeg Zakona.  2. Sukladno izmjenama i dopunama natječajne dokumentacije od 24.07.2017. kroz poziv na dostavu projektnih prijedloga Zaželi – Program zapošljavanja žena mogu se zaposliti nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice. Dakle završeno srednjoškolsko obrazovanje je najviše dopuštena razina obrazovanja za zapošljavanje žena u okviru ovog Poziva, te je moguće zaposliti sve žene pripadnice ciljane skupine koje su prijavljene u evidenciju nezaposlenih osoba Hrvatskog zavoda za zapošljavanje sa ili bez završene osnovne ili srednje škole s naglaskom na ove posebno navedene skupine nezaposlenih žena.  3. Žena, pripadnica ciljanih skupina tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu.  Provoditelj projektnih aktivnosti odgovoran je za provedbu projekta, odnosno organizaciju poslova na način da u slučaju bolovanja pojedine zaposlenice, osobe o kojima zaposlenica brine ne budu zakinute u potpori i podršci koja im je osigurana kroz ovaj projekt, primjerice preraspodjelom brige o krajnjim korisnicima na druge zaposlenice ili slično.  4. Samo troškovi za opremu koja je nužna i opravdana za provedbu projektnih aktivnosti, a ne upravljanje projektom je prihvatljiva u okviru ovog Poziva. |
| 22. | Budući se u uputama za prihvatljive prijavitelje programa navodi da pravne osobe poput doma za starije i nemoćne osobe, ustanova socijalne skrbi, koja u okviru djelatnosti sadrži i pomoć u kući starijim i nemoćnim osobama,te je registrirana u upisniku ustanova socijalne skrbi pri ministarstvu, a nije upisana u registru neprofitnih organizacija (jer se ne financira iz državnog proračuna-privatno vlasništvo-uputa iz ministarstva financija),može li biti prihvatljiv prijavitelj,odnosno koji su to uz uvjet pravnog statusa i ostali propisani kriteriji prihvatljivosti? | Sukladno točki 2.2.1. važećih Uputa za prijavitelje, samo su jedinice lokalne i područne (regionalne) samouprave ili neprofitne organizacije prihvatljivi prijavitelji na ovaj Poziv. Jedinice lokalne i područne (regionalne) samouprave moraju biti navedeni u Popisu županija, gradova i općina koji se vodi pri Ministarstvu uprave, a neprofitne organizacije moraju biti registrirane u Registru neprofitnih organizacija koji vodi Ministarstvo financija. Osim ovih odredbi o pravnoj osobnosti, prijavitelji moraju zadovoljiti i slijedeće uvjete:   * posjedovati pravni, financijski i operativni kapacitet za provedbu projekta; * nije prekršio odredbe o namjenskom korištenju sredstava iz Europskog socijalnog fonda i drugih javnih izvora; * nije u postupku predstečajne nagodbe, stečajnom postupku, postupku gašenja, postupku prisilne naplate ili u postupku likvidacije; * nema duga po osnovi javnih davanja o kojima Porezna uprava vodi službenu evidenciju ili mu je odobrena odgoda plaćanja dospjelih poreznih obveza i obveza za mirovinsko i zdravstveno osiguranje. * Nepostojanje zapreka navedenih u točki 2.2.3. |